wickkiey/tamil-wikipedia-chunked huggingface dataset:
# தொங்கவிடப்பட்ட காப்பி

**தொங்கவிடப்பட்ட காப்பி** என்பது ஒருவர் காப்பி வாங்கும் போது தெரியாத இன்னுமொருவரின் காப்பிக்காக ஈகையாக பணம் செலுத்துவது ஆகும். பெரும்பாலும் தாம் பணம் செலுத்தி காப்பி வாங்க முடியாதவர்கள் அந்த உணவகத்து வந்து கேட்டால் அவர்களுக்கு அந்தக் காப்பி இலவசமாக வழங்கப்படும். இந்த வழக்கம் இத்தாலியில் 2008 அளவில் தொடங்கி தற்போது சமூக வலைத்தளங்கள் ஊடாக பல நாடுகளில் பரவி உள்ளது. காப்பி மட்டும் இல்லாமல் பிற உணவுகளை இவ்வாறு முன்னதாக பணம் செலுத்தும் வழக்கமும் பெருகி வருகிறது.  
உணவு இல்லாதவர்களுக்கு காப்பி ஒரு ஊட்டச்சத்து உணவு இல்லை என்றும், சிலர் ஏமாற்றி இலவசமாக இவற்றைப் பெற முடியும் என்றும் இந்த வழக்கத்தை சிலர் விமர்சித்து உள்ளார்கள். பெரும் வணிக நிறுவனங்கள் இதை நடைமுறைப்படுத்துவது அவர்களின் வணிகத்துக்குப் பலன் சேர்க்கும் ஒரு செயற்பாடே என்றும் விமர்சித்துள்ளார்கள்.
# அனுஷ்கா சர்மா

**அனுஷ்கா சர்மா** (பிறப்பு: 1 மே 1988) இந்தித் திரைப்பட, விளம்பர நடிகை ஆவார். இவர் 2008 ஆம் ஆண்டு வெளிவந்த *ரப் நே பனா தி ஜோடி* திரைப்படத்தின் மூலம் திரையுலகிற்கு அறிமுகமானார்.
# அனுஷ்கா சர்மா

## ஆரம்ப வாழ்க்கை

யும் 2015-இல்]]
அனுஷ்காவின் தந்தை கலோனல் அஜய் ஒரு இராணுவ அதிகாரி மற்றும் அவரது தாய் ஆஷமா இல்லதரசி ஆவார். ஆரம்ப கல்வியை இராணுவ பாடசாலையில் பயின்ற ஷர்மா பெங்களூரில் உள்ள மவிண்ட் கார்மல் கல்லூரியில் கலைத்துறையில் பட்டத்தினை பெற்றார். பின்னர் வடிவழகு துறையில் ஈடுபட மும்பைக்கு சென்றார்.  
அனுஷ்கா இந்தியத் துடுப்பாட்ட வீரர் விராட் கோலியை 2017 திசம்பர் 11 இல் இத்தாலியில் திருமணம் புரிந்து கொண்டார்.
# அனுஷ்கா சர்மா

## திரைப்பட வரலாறு

| ஆண்டு | படம் | கதா பாத்திரத்தின் பெயர் | குறிப்புகள் |
| --- | --- | --- | --- |
| 2008 | ரப் நே பனா தி ஜோடி (Rab Ne Bana Di Jodi) | டணி சஹானி | பரிந்துரைக்கப்பட்டார்—பிலிம்பேர் விருது சிறந்த நடிகை |
| 2010 | பத்மாஷ் கம்பெனி (Badmaash Company) | புல்புல் சிங் |  |
| 2010 | பேண்ட் பாஜா பாராத் (Band Baaja Baaraat) | ஸ்ருதி கக்கார் | பரிந்துரைக்கப்பட்டார்—பிலிம்பேர் விருது சிறந்த நடிகை |
| 2011 | பாட்டியாலா ஹவுஸ் (Patiala House) | சிம்ரன் |  |
| 2011 | லோடிஸ் வேஸ் ரிக்கி பாகல் (Ladies vs Ricky Bahl) | இஷிகா தேசாய் |  |
| 2012 | ஜப் தக் ஹை ஜான் (Jab Tak Hai Jaan) | அகிரா ராய் | பிலிம்பேர் விருது சிறந்த துணை நடிகை |
| 2013 | மற்று கி பிச்லீ கா மன்டோல (Matru Ki Bijlee Ka Mandola) | பிச்லீ மன்டோல |  |
| 2014 | பி.கே (P.K) | ஜகட் ஜனனி @ ஜக்கு |  |
| 2014 | பாம்பே வெல்வெட் (Bombay Velvet) | பின் தயாரிப்பு | } |
# சங்கப்புலவர் பாடல்தொகை வரிசை

சங்க இலக்கிப் பாடல்களாக இன்று கிடைத்துள்ளவை 2381 பாடல்கள். 3 முதல் 782 வரையில் அடிகளைக் கொண்டனவாக அவை அமைந்துள்ளன. இந்த 2381-ல் ஆசிரியர் பெயர் காணப்படாத பாடல்கள் 102. எஞ்சிய 2279 பாடல்களைப் பாடிய புலவர்களின் எண்ணிக்கை சு. வையாபுரிப்பிள்ளை கணிப்புப்படி 473. ஒவ்வொரு புலவரும் பாடிய பாடல்களின் எண்ணிக்கையை மையமாகக் கொண்டு வரிசைப்படுத்திக் காண்பதே இந்தத் தொகுப்பு.
# சங்கப்புலவர் பாடல்தொகை வரிசை

## 100 பாடல்களுக்குக் குறையாமல் பாடிய புலவர்கள்

1. 235 பாடல் - கபிலர்
1. 127 பாடல் - அம்மூவனார்
1. 110 பாடல் - ஓரம்போகியார்
1. 105 பாடல் - பேயனார்
1. 103 பாடல் - ஓதலாந்தையார்
# சங்கப்புலவர் பாடல்தொகை வரிசை

## 50 பாடல்களுக்குக் குறையாமல் பாடிய புலவர்கள்

1. 85 பாடல் - பரணர்
1. 79 பாடல் - மருதன் இளநாகனார்
1. 68 பாடல் - பாலை பாடிய பெருங்கடுங்கோ
1. 59 பாடல் - ஔவையார் (சங்ககாலம்)
# சங்கப்புலவர் பாடல்தொகை வரிசை

## 20 பாடல்களுக்குக் குறையாமல் பாடிய புலவர்கள்

1. 40 பாடல் - நல்லந்துவனார்
1. 37 பாடல் - நக்கீரர்
1. 35 பாடல் - உலோச்சனார்
1. 30 பாடல் - மாமூலனார்
1. 22 பாடல் - கயமனார்
1. 21 பாடல் - பெருங்குன்றூர் கிழார்
1. 20 பாடல் - பேரிசாத்தனார்
# சங்கப்புலவர் பாடல்தொகை வரிசை

## 20-க்கும் குறைந்த பாடல்கள் பாடிய புலவர்கள்

1. 18 பாடல் - 2 பேர்
1. 17 பாடல் - 2 பேர்
1. 16 பாடல் - ஒருவர்
1. 14 பாடல் - ஒருவர்
1. 13 பாடல் - 4 பேர்
1. 12 பாடல் - 2 பேர்
1. 11 பாடல் - 4 பேர்
1. 10 பாடல் - 8 பேர்
1. 9 பாடல் - 4 பேர்
1. 8 பாடல் - 7 பேர்
1. 7 பாடல் - 7 பேர்
1. 6 பாடல் - 8 பேர்
1. 5 பாடல் - 12 பேர்
1. 4 பாடல் - 15 பேர்
1. 3 பாடல் - 26 பேர்
1. 2 பாடல் - 61 பேர்
1. ஒரு பாடல் - 293 பேர்
# சங்கப்புலவர் பாடல்தொகை வரிசை

## கருவி நூல்

- சு. வையாபுரிப்பிள்ளை, சங்க இலக்கியம், பாட்டும் தொகையும், பாரி நிலையம் வெளியீடு, முதல் பதிப்பு 1940, இரண்டாமு பதிப்பு 1967
# அறுபத்து நான்கு சிவவடிவங்கள்

**அறுபத்து நான்கு சிவவடிவங்கள்** என்பவை சைவர்களின் இறைவனான சிவபெருமானின் அறுபத்து நான்கு வடிவங்களாகும். இதனை *சதுஷஷ்தி மூர்த்திகள்* என்று சமசுகிருத மொழியில் அழைப்பர்.
# அறுபத்து நான்கு சிவவடிவங்கள்

## வகைப்பாடு

இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.
# அறுபத்து நான்கு சிவவடிவங்கள்

## வகைப்பாடு

### போக வடிவம்

- உமாமகேஸ்வரர்
- சந்திரசேகரர்
- ரிஷபாரூடர்
- மாதொருபாகர்
# அறுபத்து நான்கு சிவவடிவங்கள்

## வகைப்பாடு

### யோக வடிவம்

- தட்சிணாமூர்த்தி
- ஞான தட்சிணாமூர்த்தி
- யோக தட்சிணாமூர்த்தி
- வீணா தட்சிணாமூர்த்தி
- சுகாசனர்
# அறுபத்து நான்கு சிவவடிவங்கள்

## வகைப்பாடு

### கோப வடிவம்

- கங்காளர்
- வீரபத்திரர்
- திரிபுராந்தக மூர்த்தி
- கஜயுக்த மூர்த்தி
- காலந்தக மூர்த்தி
# அறுபத்து நான்கு சிவவடிவங்கள்

## வகைப்பாடு

### பிற சிவ வடிவங்கள்

64 சிவ வடிவங்கள் தவிர்த்து எண்ணற்ற சிவவடிவங்களை புராணங்கள் கூறுகின்றன. சைவ சமயக் கலைக் களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், ஏகதசருத்திரர், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.
# அறுபத்து நான்கு சிவவடிவங்கள்

## காண்க

- மகேசுவர மூர்த்தங்கள்
# மீடியாவிக்கி:Gadget-hideside.js

/* hide-vector-sidebar.js: Adds a button to toggle visibility of the Vector sidebar.
Written by PleaseStand. Public domain; all copyright claims waived as described
in http://en.wikipedia.org/wiki/Template:PD-self */  
/*global document, window, addOnloadHook, skin*/  
var sidebarSwitch;  
function sidebarHide {
document.getElementById("mw-panel").style.visibility = "hidden";
document.getElementById("mw-head-base").style.marginLeft = "0";
document.getElementById("content").style.marginLeft = "0";
document.getElementById("-navigation").style. = "0";
document.getElementById("footer").style.marginLeft = "0";
if(typeof sidebarSwitch == "object") {
sidebarSwitch.parentNode.removeChild(sidebarSwitch);
}
sidebarSwitch = mw.util.addPortletLink("p-cactions", "javascript:sidebarShow", "இடப்பக்கக் கருவிப்பட்டையைக் காட்டுக", "ca-sidebar", "வழிமாற்று இணைப்புகளைக் காட்டுக", "a");
}  
function sidebarShow {
document.getElementById("mw-panel").style.visibility = "";
document.getElementById("mw-head-base").style.marginLeft = "";
document.getElementById("content").style.marginLeft = "";
document.getElementById("-navigation").style. = "";
document.getElementById("footer").style.marginLeft = "";
if(typeof sidebarSwitch == "object") {
sidebarSwitch.parentNode.removeChild(sidebarSwitch);
}
sidebarSwitch = mw.util.addPortletLink("p-cactions", "javascript:sidebarHide", "இடப்பக்கக் கருவிப்பட்டையை மறைக்கவும்", "ca-sidebar", "வழிமாற்று இணைப்புகளைக் காட்டுக", "a");
}  
// Only activate on Vector skin
if(skin == "vector") {
$.when($.ready,mw.loader.using('mediawiki.util')).then(function {
// Change this if you want to show the sidebar by default
sidebarHide;
});
}
# விக்கிப்பீடியா:பக்கப்பட்டை மறை

இது விக்கிப்பீடியாவின் இடப்பக்கக் கருவிப்பட்டையை மறைத்து, பக்கங்களை முழுத்திரையில் காண்பிக்கிறது. மிக நீளமான கட்டுரைகளை எழுதிக்கொண்டிருக்கும்போது "இன்னும் சற்று நீளமாக வரிகள் இருந்தால் பரவாயில்லை" - என்று நினைப்பவர்களுக்கு இது உதவிகரமாக இருக்கும். மேலும், நீளமான (Landscape) பக்க அனுபவம் படிப்பதற்கு ஏதுவாக இருக்கும்.  
இக்கருவி ஆங்கில விக்கிப்பீடியர் ப்ளீஸ்ஸ்டேண்டால் உருவாக்கப்பட்டு தமிழ் விக்கிப்பீடியாவிற்கு ஏற்ப சூர்யபிரகாசால் தனிப்பயனாக்கப்பட்டுள்ளது.
# விக்கிப்பீடியா:பக்கப்பட்டை மறை

## நிறுவல்

### கருவியாக நிறுவ

- **என் விருப்பத்தேர்வுகள்** என்பதைச் சொடுக்கிவரும் பக்கத்தில் கடைசியாக உள்ள **கருவிகள்** எனும் தத்தலில் **பயனர் இடைமுகப்புக் கருவிகள்** எனும் பிரிவில் உள்ள Hideside என்பதைத் தேர்ந்தெடுக்கவும். இது ஒரு கருவியாக உங்கள் அமர்வுக்கு நிறுவப்பட்டுவிடும். மேலும் ஒவ்வொரு முறையும் உங்கள் நெறியத்தோல் ஏற்றம்பெறாமல் (load) இருக்கும்.  
:::::::::என் விருப்பத்தேர்வுகள் → கருவிகள் → பயனர் இடைமுகப்புக் கருவிகள் → Hideside
# விக்கிப்பீடியா:பக்கப்பட்டை மறை

## நிறுவல்

### நிரல்வரியாக நிறுவ

- நிரல்வரியாக இதனை நிறுவ நெறியத் தோல் பக்கம் (இவ்விணைப்பைச் சொடுக்கவும்) என்ற பக்கத்திற்கு சென்று பின்வரும் வரியை நகலெடுத்து ஒட்டவும். (Copy & paste)  
'''<big><source lang="javascript">
importScript('பயனர்:Surya_Prakash.S.A./Hideside.js');
</source></big>
'''
# விக்கிப்பீடியா:பக்கப்பட்டை மறை

## பயன்படுத்துதல்

இதனைச் செயலாக்க **<math>Alt+Shift+a</math>** அழுத்தவும். செயலிழக்கச்செய்யவும் அதையே அழுத்தவும். அல்லது மேலே, வலப்பக்கத்தில் தேடல் பெட்டிக்கு அருகிலுள்ள கீழ்நோக்கு அம்புக்குறியைச் சொடுக்கினால் அதில் "இடப்பக்கக் கருவிப்பட்டையைக் காட்டவும் / மறைக்கவும்" என்று விருப்பம் இருக்கும். அதனைப்பயன்படுத்தவும்.
# சேரமான் யானைக்கட்சேய் மாந்தரஞ்சேரல் இரும்பொறை

**சேரமான் யானைகட்சேய் மாந்தரஞ்சேரல் இரும்பொறை** சங்க காலச் சேர வேந்தர்களுள் ஒருவன். இவன், கருவூரைத் தலைநகராகக் கொண்டு சேர நாட்டை ஆண்டவன். யானை போலப் பெருமித நோக்கு உடையவன் ஆதலால் இவனை 'யானைக்கட் சேய்' என்றனர்.
குறுங்கோழியூர்க் கிழார், பேரிசாத்தனார், பொருந்தில் இளங்கீரனார் ஆகிய புலவர்கள் இவனைப் பாடியுள்ளனர். இவன் ஐங்குறுநூறு நூலை "புலத்துறை முற்றிய கூடலூர் கிழார்" என்னும் புலவரைக் கொண்டு தொகுப்பித்தான்.  
மாந்தை நகரைத் தலைநகராகக் கொண்டு ஆண்ட அரசனை மாந்தரன் என்றனர்.  
'பதிற்றுப்பது ஏழாம்பத்துப் பாட்டுடைத் தலைவன் செல்வக் கடுங்கோவைப் பாடிய புலவர் கபிலர் இல்லையே' என இவன் வருத்தப்பட்டுக்கொள்வதால், 7 ஆம் பத்துத் தலைவனின் காலத்துக்குப் பிற்பட்டவன் என்பது தெளிவாகிறது. இவனைக் "கபிலரைப் போல நான் பாடுவேன்" எனப் பொருந்தில் இளங்கீரனார் குறிப்பிடுவதால், இவனைப் **பதிற்றுப்பத்து, 10 ஆம் பத்தின் தலைவன்** எனக் கொள்வது பொருத்தமானது.
# சேரமான் யானைக்கட்சேய் மாந்தரஞ்சேரல் இரும்பொறை

## குறுங்கோழியூர் கிழார்

குட்டநாட்டில் இளவரசனாயிருந்து, பயிற்சி பெற்று, அரசனானவன் ‘குட்டுவன்’. அவ்வாறு குடநாட்டிலிருந்து அரசனானவன் ‘குடவர் கோமான்’. பொறைநாட்டில் (பொள்ளாச்சி நாட்டில்) அப்படி இருந்து அரசனானவன் 'பொறையன்'. இவ்வாறு மாந்தையிலிருந்து அரசனானவன் 'மாந்தரன்'.  
தமிழ்நாடு முழுவதும், தன்தொழிற்கேற்ப நாடாண்ட சேரவேந்தர் வழிவந்தவன் என இவனைக் குறுங்கோழியூர் கிழார் பாராட்டுகிறார்.
- இவன் தொண்டி மக்களோடு போரிட்டு வென்றவன்.
- தலையாலங்கானத்துச் செருவென்ற பாண்டியன் நெடுஞ்செழியன், இவனைப் பிடித்துச் சிறையில் வைத்திருந்தான். குழியில் விழுந்த யானை, குழியை இடித்துக்கொண்டு ஏறி வந்தது போல, இந்தப் பொறையன் சிறையைத் தகர்த்துக் கொண்டு, தன் நாட்டுக்கு வந்து, அரசனானானாம். இவன் கொடைமுரசு முழக்கி, இரவலர்களை வரவழைத்துப் பரிசில் நல்குவானாம்.
- கொல்லி நாட்டை வென்று தனதாக்கிக்கொண்டான். அரசர் பலர் இவனைப் பணிந்து திறை தந்தனராம். இவன் நாடு, நெல்லும் கரும்பும் விளையும் வளம் மிக்கதாம். மக்கள் நெல் குற்றும்போது குரவையாடி மகிழ்வார்களாம்.  
- கடலின் ஆழம், அண்டத்தின் விரிவு, காற்று வழங்கும் திசை, ஒன்றுமில்லாமல் இயங்கும் ஆகாயம் ஆறியவற்றையெல்லாம் அளந்து அறிந்தாலும், இவனது அறிவு, அன்பு, இரக்க உணர்வு ஆகியவற்றை அளக்க இயலாது.
- இவன் நாட்டு மக்களுக்குச் சோறாக்கும் தீ அல்லாமல் வேறு (பகைவர் மூட்டும் தீ) தெரியாது. வானவில்லைத் தவிர வேறு வில் தெரியாது. நிலத்தை உழும் யாஞ்சில் படை அல்லது வேறு படை தெரியாது.
- இவன் நாட்டு மண்ணை, கருவுற்றிருக்கும் மகளிர் உண்டால் ஒழியப் பகைவர் உண்டதில்லை.
- இவன் நாட்டுக்கு அரண் அம்பு அன்று. அறம்.
- இவன் நாட்டுக்குப் புதிய பறவைகள் வந்தாலும், பழைய பறவைகள் நாட்டிலிருந்து போனாலும், இவன் நாட்டு மக்கள் ‘புள்’ என்னும் சகுனமாகப் பார்க்க மாட்டார்கள்.
இந்தச் செய்திகளால் இவனது நல்லாட்சி புலனாகிறது.
# சேரமான் யானைக்கட்சேய் மாந்தரஞ்சேரல் இரும்பொறை

## பேரிசாத்தனார்

**சேரமான் மாந்தரஞ்சேரல் இரும்பொறை** கருவூரைத் தலைநகராகக் கொண்டு சேர நாட்டை ஆண்ட சங்ககாலச் சேர மன்னர்களில் ஒருவன். இவனைப் பற்றிய செய்தி ஒன்றே ஒன்று கிடைத்துள்ளது. சோழன் இராசசூயம் வேட்ட பெருநற்கிள்ளியோடு போராடினான். போரில் தோற்றான். தோற்றதற்குக் காரணம் தேர்வண் மலையன் சோழன் பக்கத்தில் சேர்ந்துகொண்டு போரிட்டதுதான் என்று இந்த இரும்பொறை கூறினானாம். தேர்வண் மலையன் தன் பக்கம் இல்லையே என்று கவலைப்பட்டானாம். மலையன் சோழன் பக்கம் இல்லாவிட்டால் சோழனை வென்றிருக்கலாம் என்கிறான்.
# சேரமான் யானைக்கட்சேய் மாந்தரஞ்சேரல் இரும்பொறை

## பொருந்தில் இளங்கீரனார்

இந்த மாந்தரஞ்சேரல் விளங்கில் என்னும் ஊரைக் கைப்பற்றினான். கபிலன் இன்று இருந்தால் தன் வெற்றியைப் போற்றிப் பாடியிருப்பாரே என வருத்தத்தோடு கூறினான். இதனைக் கேட்ட பொருந்தில் இளங்கீரனார் "இதோ நான் இருக்கிறேன்" என்று கூறி அவனது வெற்றியைப் பாராட்டிப் பாடினார்.
# சேரமான் யானைக்கட்சேய் மாந்தரஞ்சேரல் இரும்பொறை

## கூடலூர் கிழார்

கூடலூர் கிழார் சங்ககால வானியல் கணியர்களில் ஒருவர். ஒரு நாள் எரிமீன் விழுவதைப் பார்த்த இவர், தன் நாட்டு அரசன், 'இன்ன நாளில் இறந்துவிடுவான்' எனக் கணித்தார். அவர் கணித்த அதே நாளில், இந்த இரும்பொறை மாண்டானாம்.
# சேரமான் யானைக்கட்சேய் மாந்தரஞ்சேரல் இரும்பொறை

## வெளிப்பார்வை

1. நெடுஞ்செழியன் சிறையிலிருந்து விடுபட்டது
1. குறுங்கோழியூர் கிழார் அறிவுரை
1. யானைகட் சேய் - விளக்கம்
# அலஸ்டைர் குக்

## ஆரம்பகால வாழ்க்கை

கிளோசெஸ்டரில் பிறந்த அலஸ்டைர் குக், இங்கிலாந்துக்காக விளையாடும் ஆங்கிலோ-வெல்ஷ் பாரம்பரியத்தின் பல வீரர்களில் ஒருவர் ஆவார். இவரது தாயார் ஸ்டீபனி ஸ்வான்சீயினைச் சேர்ந்த ஓர் ஆசிரியர் ஆவார். இவரது தந்தை கிரஹாம் தொலைத்தொடர்பு பொறியாளராக பணியாற்றினார். மேலும் கிராம துடுப்பாட்டப் போட்டியின் ரசிகராகவும் இருந்தார். குக் ஒரு தீவிர இசைக்கலைஞராக இருந்தார். எட்டு வயதிற்குள் அவர் கிளாரினெட்டைக் கற்றுக் கொண்டிருந்தார், லண்டனில் உள்ள செயின்ட் பால்ஸ் கதீட்ரல் பள்ளியில் இவர் பயின்றார்.  
இவர் சிறுவனாக இருந்தபோது இவரது குடும்பம் எசெக்ஸில் உள்ள விக்காம் பிஷப்ஸில் வசித்து வந்தது. தனது கோடை விடுமுறை நாட்களில், குக் அருகிலுள்ள மால்டன் துடுப்பாட்ட சங்கத்தில் துடுப்பாட்டம் விளையாடுவதை வழக்கமாகக் கொண்டிருந்தார். மேலும் 11 வயதிலேயே இவர் மூன்றாம் லெவன் அணிக்காக விளையாடிக் கொண்டிருந்தார். அவர் ஏழு ஆண்டுகளில் மால்டன் துடுப்பாட்ட அணிக்காக அவ்வப்போது விளையாடினார், அவரது இறுதி ஆண்டில் இவரின் சராசரி 168 ஆகும்.பின்னாளில் இந்தச் சங்கத்தின் கவுரவ உறுப்பினராக உள்ளார் பெட்ஃபோர்டில் கல்வி கற்றபோது, பியானோ மற்றும் சாக்ஸபோன் இசைக்கக் கற்றுக்கொண்டார். பெட்ஃபோர்டு பள்ளி லெவன் அணிக்கு சார்பாக மேரிலேபோன் துடுப்பாட்ட சங்கத்திற்கு எதிரான போட்டியில் இவர் நூறு ஓட்டங்களை எடுத்தார்.  
அடுத்த நான்கு ஆண்டுகளில், அவர் 17 நூறுகளையும், இரண்டு இரட்டை நூறுகளையும் 87.90 எனும் சராசரியோடு மொத்தம் 4,396 ஓட்டங்கள் எடுத்தார், அப்போது இவரின் பயிற்சியாளராக ஜெர்மி 'போரிஸ்' ஃபாரலின் இருந்தார். தனது இறுதி ஆண்டில் துடுப்பாட்ட அணியின் தலைவராக இருந்தார். அதே போல் இசை சமூகத்தின் தலைவராகவும் இருந்தார். 2003 ஆம் ஆண்டில் பெட்ஃபோர்டில் நடைபெற்ற போட்டியில் தனது பள்ளி சார்பாக விளையாடிய இவர் 1,287 ரன்கள் எடுத்தார். இதில் இரு இரட்டை நூறுகள் எடுத்தார். அந்த இரு போட்டிகளிலும் இவர் இறுதிவரை ஆட்டமிழக்காமல் இருந்தார். அவரின் சராசரி 160.87 யாக இருந்தது. அந்தப் போட்டியில் வெற்றி பெற்று அவரின் பள்ளி சாதனை படைத்தது. சர்வதேச வெற்றிக்குப் பிறகு, குக் 2008 இல் பெட்ஃபோர்டில் நடந்த ஓல்ட் பாய்ஸ் போட்டிக்காகத் திரும்பினார். பின் ஹெட் மாஸ்டரின் அல்டிமேட் லெவன் அணிக்காக விளையாடினார்.
# அலஸ்டைர் குக்

## சர்வதேச போட்டிகள்

2005-06 குளிர்காலத்தில் ஈ.சி.பி தேசிய அகாதமியில் குக் சேர்க்கப்பட்டார்.தனது 21 ஆம் வயதில் தேர்வுத் துடுப்பாட்டப் போட்டியில் இவர் அறிமுகமானார். தனது முதல் போட்டியில் சிறப்பான ஆட்டத் திறனை வெளிப்படுத்தினார். ஆண்ட்ரூ ஸ்ட்ராஸுடன் துவக்க வீரராகக் களம் இறங்கிய இவர் முதல் ஆட்டப் பகுதியில் அரைநூறு ஓட்டங்களை எடுத்தார். முதல் நாளில் உணவு இடைவேளைக்கு முன்பாக 160 பந்துகளில் 60 ஓட்டங்கள் எடுத்தார். இரண்டாவது ஆட்டப் பகுதியில் இவர் தனது முதல் நூறு ஓட்டங்களை எடுத்தார். இதன்மூலம் தனது முதல் தேர்வுத் துடுப்பாட்டப் போட்டியில் நூறு ஓட்டங்களை எடுத்த 16 ஆவது இங்கிலாந்துத் துடுப்பாட்ட வீரர் எனும் சாதனை படைத்தார்.
# அலஸ்டைர் குக்

## முக்கியமான விடயங்கள்

.  
**சதப் பட்டியல்**  
| குறியீடு | விளக்கம் |
| --- | --- |  
**குக் அடித்த நூறுகள்**  
| இல. | மதிப்பெண் | எதிராக | தானம். | இன்னிங்ஸ். | டெஸ்ட் | இடம் | H/A/N | தேதி | முடிவு | Ref |
| --- | --- | --- | --- | --- | --- | --- | --- | --- | --- | --- |
| 2 | 3 | 1/3 | விதர்பா துடுப்பாட்ட வாரிய அரங்கம் | வெளியூர் | 1 மார்ச், 2016 | சமன் |  |  |  |  |
| 3 | 1 | 1/4 | இலார்ட்சு துடுப்பாட்ட மைதானம் | உள்நாடு | 13 சூலை, 2006 | சமன் |  |  |  |  |
| 3 | 2 | 2/4 | ஓல்டு டிரஃப்ஃபோர்டு | உள்நாடு | 27 சூலை, 2006 | வெற்றி |  |  |  |  |
| 2 | 4 | 3/5 | பெர்த் | வெளியூர் | 14 டிசம்பர்,2006 | தோல்வி |  |  |  |  |
| 2 | 1 | 1/4 | இலார்ட்சு துடுப்பாட்ட மைதானம் | உள்நாடு | 17 மே, 2007 | சமன் |  |  |  |  |
| 2 | 3 | 3/4 | ஓல்டு டிரஃப்ஃபோர்டு | உள்நாடு | 7 சூன், 2007 | வெற்றி |  |  |  |  |
| 1 | 3 | 3/3 | காலி பன்னாட்டு அரங்கம் | வெளியூர் | 18 டிசம்பர் ,2007 | சமன் |  |  |  |  |
| 2 | 3 | 4/5 | கென்சிங்டன் ஓவல் அரங்கம் | வெளியூர் | 26 பெப்ரவரி, 2009 | சமன் |  |  |  |  |
| 2 | 1 | 1/1 | ரிவர்சைட் அரங்கம் | உள்நாடு | 14 மே, 2009 | வெற்றி |  |  |  |  |
| 2 | 2 | 1/4 | கிங்க்ஸ்மெட் துடுப்பாட்ட அரங்கம் | வெளியூர் | 26 டிசம்பர், 2009 | வெற்றி |  |  |  |  |
| 1 | 1 | 1/2 | சிட்டகொங் கோட்ட விளையாட்டரங்கம் | வெளியூர் | 12 மார்ச், 2010 | வெற்றி |  |  |  |  |
| 1 | 4 | 2/2 | சேர்-இ-பங்களா துடுப்பாட்ட அரங்கம் | வெளியூர் | 20 மார்ச், 2010 | வெற்றி |  |  |  |  |
| 2 | 3 | 3/4 | தெ ஓவல் | உள்நாடு | 18 ஆகஸ்டு, 2010 | தோல்வி |  |  |  |  |
| 2 | 3 | 1/5 | பிரிசுபேன் துடுப்பாட்ட அரங்கம் | வெளியூர் | 25 நவம்பர், 2010 | சமன் |  |  |  |  |
| 2 | 2 | 2/5 | அடிலெய்டு நீள்வட்ட அரங்கம் | வெளியூர் | 3 டிசம்பர், 2010 | வெற்றி |  |  |  |  |
| 2 | 2 | 5/5 | சிட்னி துடுப்பாட்ட மைதானம் | வெளியூர் | 3 சனவரி, 2011 | வெற்றி |  |  |  |  |
| 2 | 2 | 1/3 | சோபியா அரங்கம் | உள்நாடு | 26 மே, 2011 | வெற்றி |  |  |  |  |
| 2 | 3 | 2/3 | இலார்ட்சு துடுப்பாட்ட மைதானம் | உள்நாடு | 3 சூன், 2011 | வெற்றி |  |  |  |  |
| 2 | 2 | 3/4 | எட்ஜ்பஸ்டன் துடுப்பாட்ட அரங்கம் | உள்நாடு | 10 ஆகஸ்டு, 2011 | வெற்றி |  |  |  |  |
| 2 | 1 | 1/3 | தெ ஓவல் | உள்நாடு | 19 சூலை, 2012 | தோல்வி |  |  |  |  |
| 1 | 3 | 1/4 | சர்தார் வல்லபாய் படேல் பன்னாட்டு வானூர்தி நிலையம் | வெளியூர் | 15 நவம்பர், 2012 | தோல்வி |  |  |  |  |
| 1 | 2 | 2/4 | வான்கேடே அரங்கம் | வெளியூர் | 23 நவம்பர், 2012 | வெற்றி |  |  |  |  |
| 1 | 2 | 3/4 | ஈடன் கார்டன்ஸ் | வெளியூர் | 5 டிசம்பர் , 2012 | வெற்றி |  |  |  |  |
| 1 | 2 | 1/3 | பல்கலைக்கழக ஓவல், துனெடின் | வெளியூர் | 6 மார்ச், 2013 | சமன் |  |  |  |  |
# அலஸ்டைர் குக்

## ஒரு நாள் சர்வதேச சதங்கள்

**ஒருநாள் பன்னாட்டுத் துடுப்பாட்டப் போட்டிகளில் குக் .எடுத்த நூறுகள்**  
| 1 | 1 | ரோஸ் பவுல் | Home | 21 ஆகஸ்டு, 2007 | வெற்றி |
| --- | --- | --- | --- | --- | --- |
| 1 | 1 | இலார்ட்சு துடுப்பாட்ட மைதானம் | Home | 3 சூலை, 2011 | தோல்வி |
| 1 | 1 | ஷேக் சையது துடுப்பாட்ட அரங்கம் | Neutral | 13 பெப்ரவரி, 2012 | வெற்றி |
| 1 | 1 | ஷேக் சையது துடுப்பாட்ட அரங்கம் | Neutral | 15 பெப்ரவரி, 2012 | வெற்றி |
| 1 | 2 | ஓவல் மைதானம் | Home | 19 சூன், 2012 | வெற்றி |
# அலஸ்டைர் குக்

## அணிகளுக்கு எதிராக

| -<td>6</td><td>11</td> | 1 | 490 | 173 | 2 | 1 | 49.00 |  |  |  |
| --- | --- | --- | --- | --- | --- | --- | --- | --- | --- |
| 13 | 23 | 0 | 1,024 | 162 |  |  |  |  |  |
| 19<td>36</td><td>0</td> | 1,263<td>118</td> | 2 | 9 | 35.08 |  |  |  |  |  |
| 16 | 28 | 4 |  |  |  |  |  |  |  |
| மொத்தம் | 152 | 275 | 16 | 12,005 | 294 | 32 | 55 | 46.35 | } |
# நா. வரதராஜன்

**நா. வரதராஜன்** (பிறப்பு: 1928, இறப்பு: ஏப்ரல் 10, 2012) தமிழக அரசியல்வாதி மற்றும் இந்திய பொதுவுடமை மார்க்சிய கட்சியின் முன்னாள் தமிழ் மாநிலச் செயலாளரும் முதுபெரும் தலைவர்களில் ஒருவரும் ஆவார்.
# நா. வரதராஜன்

## ஆரம்ப கால வாழ்க்கை

இவர் திண்டுக்கல் மாவட்டம் வேடசந்தூர் தாலுகாவில் பாளையம் அருகே உள்ள கம்பிளியம்பட்டியில் செல்வந்தக் குடும்பத்தில் பிறந்தார். திண்டுக்கல்லில் பஞ்சாலைத் தொழிலாளியாக தனது வாழ்க்கையைத் துவக்கினார். இவருக்கு ஜெகதாம்பாள் என்ற மனைவியும், கல்யாணசுந்தரம், பாரதி ஆகிய மகன்களும் உள்ளனர். கல்யாணசுந்தரம் திண்டுக்கல் நகராட்சியின் துணைத்தலைவராக பணியாற்றி உள்ளார்.
# நா. வரதராஜன்

## அரசியல் வாழ்க்கை

மார்க்சிஸ்ட் கட்சியின் தொழிற்சங்கத்தில் இணைந்து அரசியலில் ஈடுபட்டார். அந்தக் கட்சியின் மாநிலச் செயலாளராகவும், தேசிய செயற்குழு உறுப்பினராகவும் இருந்தவர்.1954-ல் மதுரை ஜில்லா போர்டு உறுப்பினராகவும், 1967ம் ஆண்டு வேடசந்தூர் தொகுதியில் இருந்து சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் 1977 மற்றும் 1980 ஆண்டுகளில் திண்டுக்கல் தொகுதியிலிருந்து சட்டசபைக்கு தேர்ந்தெடுக்கப்பட்டார்.
1943ல் ஒன்றுபட்ட கம்யூனிஸ்ட் கட்சியில் தன்னை இணைத்துக் கொண்ட அவர் பின்பு 1964-ல் மார்க்சிஸ்ட் கம்யூனிஸ்ட் கட்சி உதயமான போது அதில் தன்னை இணைத்துக் கொண்டு மதுரை மாவட்டச் செயலாளராக, மாநிலக்குழு உறுப்பினராக, மத்தியகுழு உறுப்பினராக பணியாற்றியவர். 2001லிருந்து 2010 வரை மூன்று முறை மார்க்சிஸ்ட் கம்யூனிஸ்ட் கட்சியின் மாநிலச் செயலாளராக தேர்ந்தெடுக்கப்பட்டு சிறப்பாக பணியாற்றியவர்.
# நா. வரதராஜன்

## போராட்டங்கள்

மார்க்சிஸ்ட் கம்யூனிஸ்ட் கட்சி நடத்திய பலகட்ட போராட்டங்களில் பங்கேற்றும், தலைமையேற்றும் மூன்று ஆண்டுகள் சிறை வாழ்க்கை அனுபவித்தார். கட்சியின் மீது அடக்குமுறை ஏவப்பட்ட காலத்தில் இரண்டு ஆண்டுகள் தலைமறைவாக இருந்து கட்சிப் பணியாற்றியவர்.
தமிழகத்தில் உள்ள சாதாரண ஏழை, எளிய மக்களின் சமூக மேம்பாட்டிற்காகவும், தீண்டாமைக் கொடுமையை எதிர்த்தும் போராடியும், மதுரை, உத்தப்புரம் தீண்டாமைச் சுவரை அகற்ற பாடுபட்டவர். இந்தப் போராட்டங்களுக்கு தலைமையேற்று நடத்தியவர்.
# நா. வரதராஜன்

## போராட்டங்கள்

### அருந்ததிய மக்களின் இடஒதுக்கீட்டுக்கான போராட்டம்

அருந்ததிய மக்களுக்கு 3 சதவிகிதம் உள் இடஒதுக்கீடு வழங்கிட வேண்டுமென மார்க்சிஸ்ட் கம்யூனிஸ்ட் கட்சி போராடியது. இந்தப் போராட்டத்திற்கு தலைமையேற்று வழி நடத்தியவர். இப்போராட்டத்தின் காரணமாகவே தமிழக அரசு அருந்ததிய மக்களுக்கு 3 சதவிகித உள்இடஒதுக்கீடு வழங்கியது என்பது குறிப்பிடத்தக்கது.
# நா. வரதராஜன்

## இறப்பு

2012 ஏப்ரல் மாதம் 10 ஆம் தியதியன்று காலமானார்.
# பிரார்த்தனா மூர்த்தி

கைலையில் சிவபெருமானின் பார்வதிதேவி தருகாவனத்தில் ஆடிய திரு நடனத்தினை இங்கும் ஆடிக்காண்மிக்கும் படியாக வேண்டிய திருக்கோலம் **பிரார்த்தனா மூர்த்தி** என அழைக்கப்படுகிறது. இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.
# பிரார்த்தனா மூர்த்தி

## உருவக் காரணம்

தருகா வனத்தில் முனிவர்கள் மிகவும் செருக்குடன் இருந்தமையால் அவர்களை அடக்க சிவன் பிட்சாடன மூர்த்தியாக திருவுருவம் கொண்டு சென்றார். உடன் திருமாலும் மோகினி அவதாரம் எடுத்து சென்றார். சிவன் தான் இருக்கையில் திருமாலை மோகினி அவதாரம் எடுக்கச் செய்து உடன் சென்றமையை அறிந்து உமாதேவியாருக்கு ஊடல் வந்தது.  
இதனை அறிந்த சிவபெருமான் பார்வதி, திருமால், காளி, துர்கை அனைவருமே ஒருவரே என்ற உண்மையை உணரவைத்தார். அதன்பின் பார்வதி தருகாவனத்தில் சிவனார் ஆடிய திருநடனத்தினை கைலையிலும் ஆடிக்கட்ட வேண்டுமென பிராத்தனை செய்தார்.
# பிரம்ம சிரச்சேத மூர்த்தி

செருக்கு மிகுந்த பிரம்மாவின் தலைகளில் ஒன்றினை கொய்த சிவபெருமானின் திருவுருவம் **பிரம்ம சிரச்சேத மூர்த்தி** என்று அழைக்கப்படுகிறது. இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.
# பிரம்ம சிரச்சேத மூர்த்தி

## உருவக் காரணம்

பிரம்மாவுக்கும் திருமாலிற்கும் தங்களில் யார் பெரியவர் என்ற போட்டி உண்டானது. வேதமும், பிரணவமும் சிவனே இருவரிலும் உயர்வானவர் என்று கூறிய பின்னும், இருவரின் சண்டையும் தொடர்ந்தது. இதை தேவர்கள் மூலம் அறிந்த சிவபெருமான் லிங்கோத்பவராக காட்சி தந்தார். அதனைக் கண்ட திருமால் தன்னைவிட ஈசனே பெரியவர் என்று அமைதியானார். ஆனால் பிரம்மா அதை ஏற்காமல் இன்னும் செருக்குடன் இருந்தார்.  
எனவே சிவபெருமான் பைரவராக மாறி அவருடைய தலைகளில் ஒன்றினை கொய்தார். முனிவர்களிடமுடம், தேவர்களிடமும் அதை பிட்சை பாத்திரமாக்கி ரத்த வேட்டை நடத்தினார். இதனால் பிரம்மாவின் செறுக்கு அழிந்தது.
# கருடன் அருகிருந்த மூர்த்தி

திருமாலின் வாகனமான கருடனுக்கு அருள்செய்த சிவனது திருக்கோலம் **கருடன் அருகிருந்த மூர்த்தி**யாகும். இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.
# கருடன் அருகிருந்த மூர்த்தி

## உருவக் காரணம்

கயிலையில் இருக்கும் சிவபெருமானின் தரிசனம் பெறுவதற்காக திருமால் கருட வாகனத்தில் சென்றார். சிவபெருமானின் காவலனான நந்திதேவனிடம் அனுமதி பெற்று திருமால் சிவதரிசனத்திற்குச் சென்றுவிட, கருடன் வெளியில் நின்றார். சிவதரிசனத்தில் மூழ்கிய திருமால் திரும்பிவர நேரமானதால், கருடன் நந்திதேவனிடம் அனுமதி பெறாமல் உள்ளே செல்ல முயன்றார். இதனால் இருவருக்கும் சண்டை மூண்டது. நந்தி தேவனின் ஆவேச மூச்சில் கருடன் நிலைதடுமாறி விழுந்தார்.  
தன்னைக் காக்க திருமாலை அழைத்தார். சிவதரிசனத்தில் இருந்த திருமால் சிவனிடம் வேண்ட, நந்தியிடம் கருடனை மன்னிக்குமாறு சிவபெருமான் ஆணையிட்டார். அதனால் கருடன் காக்கப்பெற்றார்.
# முதலாம் கஜபாகு

**முதலாம் கஜபாகு** என்பவர் ஒரு இலங்கை அரசன். இவன், சேர அரசன் செங்குட்டுவன் காலத்தவன் ஆவான். செங்குட்டுவன் கண்ணகிக்கு கோவில் கட்டியபோது, அந்த விழாவில் கஜபாகு மன்னர் கலந்து கொண்டதாகவும், அப்போது கண்ணகியின் புகழை இலங்கையிலும் பரப்ப போவதாகவும் கூறியுள்ளார். இவரை பற்றிய விரிவான தகவல்கள் இல்லை.
# முதலாம் கஜபாகு

## உசாத்துணைகள்

- Bopearachchi, Osmund (1996). "Seafaring in the Indian Ocean: Archaeological Evidence from Sri Lanka" In: *Tradition and Archaeological: Early Maritime Contacts in the Indian Ocean*. Eds Himanshu Prabha Ray, Jean-François Salles. Reprint 1998. Manohar, New Delhi, pp.&nbsp;59–77. .
- Kessler, Oliver (1998). "The Discovery of an Ancient Sea Port at the Silk Road of the Sea. Archaeological Relics of the Godavaya Harbaour". In M. Domroes/H. Roth (eds.):
Sri Lanka, Past and Present. Weikersheim: Margraf Verlag, 12-37. .
- Ray, Himanshu Prabha. (2003). *The Archaeology of Seafaring in Ancient South Asia*. Cambridge University Press. Cambridge, U.K. (hbk); (pbk).
- 'The Cult of the Goddess Pattini', Gamini Obeysekara, University of Chicago Press 1984
- Lakadiva.org : http://lakdiva.org/mahavamsa/
# இடபாந்திக மூர்த்தி

இறவாமல் இருக்க தர்மதேவதை சிவபெருமானின் ரிஷப வாகனமாக இருக்க வரம் வேண்டி நின்றார், அதனை அங்கிகரித்து தர்மதேவதையை வாகனமாக ஏற்றுக்கொண்ட சிவபெருமானின் திருவுருவம் **இடபாந்திக மூர்த்தி** என்று அழைக்கப்படுகிறது. இத்திருவுருவம், அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படுகிறது.
# இடபாந்திக மூர்த்தி

## வேறு பெயர்கள்

அறவெள்விடைக்கு அருளிய வடிவம்
# இடபாந்திக மூர்த்தி

## தோற்றம்

சிவபெருமான் காளையின் மீது சாய்ந்தபடி, இடக்காலை ஊன்றி, வலக்காலை ஒய்யாரமாக தாங்கியபடி நிற்கும் வடிவம் இடபாந்திகராகும். இவ்வடிவத்தில் இடபுறம் உமையம்மை காட்சிதருகிறார்.
# இடபாந்திக மூர்த்தி

## உருவக் காரணம்

உலகம் அழியும் போது தானும் அழிய நேரும் என்ற பயம் தர்மதேவதைக்கு வந்தது. ஊழிக்காலத்தில் சிவபெருமான் உமாபார்வதியுடன் சேர்ந்து திருநடனம் புரிவார். அந்நாளில் புதுஉலகம் தோன்றுவிக்கப்பெறும். எனவே தர்மதேவதை சிவபெருமானை நோக்கி தவமிருந்து, அவரிடம் சரணடைந்தார். தர்மதேவதை ரிசபமாக மாறிநிற்க, ரிசபத்தின் தலையை சிவபெருமான் தொட்டு ஆசிதந்தார்.
# இடபாந்திக மூர்த்தி

## கோயில்கள்

திருவாடுதுறை மாசிலாமணிஸ்வரர் கோயில் - இங்கே அமைந்துள்ள இடபாந்திக மூர்த்தியை வணங்குவோமானால் ஊழிக்காலத்தில் நம்முடைய ஆன்மா சிவபெருமானை தஞ்சமடையும் என்பது ஐதீகம். இவருக்கு திங்கள்,வியாழக்கிழமைகளில் வெண்தாமரை அர்ச்சனையும், பசுவின் பால் நைவேத்தியமும் கொடுக்க குரு தோஷ நிவர்த்தியுண்டாகும். மேலும் சிவபெருமானுக்கு வில்வ நீரால் அபிசேகம் செய்தால் மறுபிறவியிலும் சிவனருள் கிடைக்கும்.
# வார்ப்புரு:பதிப்புரிமை மீறல் விளக்கம்

<div>  
**வணக்கம்**, ****!  
தமிழ் விக்கிப்பீடியாவில் கட்டுரைகள் எழுத முனைவதற்கு நன்றி. எனினும், நீங்கள் உருவாக்கிய கட்டுரையில்/படிமத்தில் பதிப்புரிமை / படிம பதிப்புரிமை சிக்கல் உள்ளதால் நீக்கியுள்ளோம். இணையத் தளங்கள், வலைப்பதிவு, நூல்கள் போன்றவற்றிலிருந்து படியெடுத்து இங்கு கட்டுரையாக எழுத இயலாது. நீங்கள் எழுதும் கட்டுரைகள் வேறு எங்கும் இருந்து படியெடுக்கப்பட்டதாகவோ காப்புரிமைச் சிக்கல் இல்லாததாகவோ பார்த்துக் கொள்ளுங்கள். காப்புரிமைச் சிக்கல் உள்ளவற்றை தொடர்ந்து இங்கு தொகுத்தால், நீங்கள் தொகுக்க முடியாதவாறு தடை செய்யப்படலாம்.
---
ஒரு வேளை நீங்கள் எழுதியது உங்கள் சொந்த ஆக்கமாகவோ அதை எழுதிய இன்னொருவர் அதனை விக்கிப்பீடியாவுக்கு அளிக்க அணியமாகவோ இருந்தால், அந்த உள்ளடக்கத்தை கிரியேட்டிவ் காமன்சு உரிமத்தில் அளிப்பதாக அதன் மூலமான இணையத்தளத்திலோ நூலிலோ அறிவிக்கச் செய்யுங்கள். விக்கிப்பீடியா கட்டுரையின் உசாத்துணைப் பகுதியில் மூலக் கட்டுரையின் பெயரும் எழுதியவர் பெயரும் குறிப்பிடப்படும். இது குறித்த உதவிக்கு, http://en.wikipedia.org/wiki/Wikipedia:Requesting_copyright_permission , http://en.wikipedia.org/wiki/Wikipedia:Example_requests_for_permission ஆகிய பக்கங்களைப் பாருங்கள்.  
---
இந்த உரிமத்தின் படி யார் வேண்டுமானாலும், எப்படி வேண்டுமானாலும் கட்டுரைகளைப் பயன்படுத்தலாம். எடுத்துக்காட்டுக்கு, விக்கிப்பீடியாவில் கட்டுரைகள் இடம்பெற்ற பிறகு, இன்னொரு புகழ்பெற்ற வார இதழ் அந்தக் கட்டுரையைப் பதிப்பிக்கலாம். சில திருத்தங்கள் செய்து வெளியிடலாம். அதில் மூலக் கட்டுரையை எழுதியவர் பெயரைக் குறிப்பிட வேண்டியது கட்டாயம். ஆனால், இதற்காக முன்னதாகவே ஒப்புதல் வாங்கவோ பணமாகவோ பொருளாகவோ பரிசு ஏதும் வழங்கப்படவோ தேவையில்லை. இந்தப் புரிதலுடன் ஒருவர் உரிமத்தை வழங்குவது முக்கியம்.  
---
புதிதாக கட்டுரைகள் எழுதுவது மட்டுமன்றி, ஏற்கனவே உள்ள கட்டுரைப் பக்கங்களை மேம்படுத்தலாம். அவற்றில் உள்ள பிழைகளைத் திருத்தலாம். கட்டுரைகளில் இடத்தக்க படங்களை விக்கிமீடியா காமன்சு தளத்தில் பதிவேற்றலாம்.  
---
ஏதேனும் கேள்வி இருந்தால், உதவி தேவையெனில் ஒத்தாசைப் பக்கத்தில் கேளுங்கள். நீங்கள் கட்டுரை எழுத, பயிற்சி பெற விரும்பினால், அருள்கூர்ந்து மணல்தொட்டியைப் பயன்படுத்துங்கள். நன்றி.
</div>  
<noinclude>  
</noinclude>
# சரபம்

**சரபம்** பற்றிப் பல்வேறு கருத்துகள் நிலவி வந்துள்ளன. அவற்றை விளங்கிக் கொள்ளுதல் நலம். கற்பனை உருவப் படைப்பில் இத்தகைய வேறுபாடுகள் தோன்றுவதைத் தடுக்க இயலாது.
- சரபம் (உருவ வேறுபாடுகள்) - 8 கால் பறவை, 20 தலைப் பறவை
- சரபமூர்த்தி (இலக்கியக் குறிப்புகள்) - இரணியனைக் கொன்ற நரசிங்கத் திருமாலை அடக்கிய சிவப் பறவை
- சரபம் (தெய்வச்சிலை) - வால் உள்ள சிங்கமுகப் பறவை
- சரபம் (திரைப்படம்) - 2014 ஆம் ஆண்டு வெளிவந்த தமிழ்த் திரைப்படம்
# பைரவி (இறைவி)

**பைரவி** என்பவர் ஒரு இந்து தெய்வமும் தச மகாவித்யாக்களுள் ஒருவரும் ஆவார். அவர் கால பைரவரின் துணைவியார். பார்வதி தேவியின் அம்சமான பைரவி இந்துக்களால் வணங்கப்படுகிறாள்.  
*வீர பைரவி*, *திரிபுரா பைரவி*, *கால பைரவி*, *சித்த பைரவி*, *சைதன்ய பைரவி* மற்றும் *ருத்ர பைரவி* என்று பல பெயர்களில் பைரவி வணங்கப்படுகிறாள். சண்டன், முண்டன், துர்க்காசுரன் போன்ற அரக்கர்களை அழித்தவளாக வணங்கப்படுகிறாள்.
# பைரவி (இறைவி)

## திரிபுரா பைரவி தோற்றம்

திரிபுரத்தை எரித்த சிவபெருமானுடன் சேர்ந்து பார்வதி தேவி பைரவியாக நடனமாடியதாக நம்பப்படுகிறது. அவள் பயங்கர தோற்றத்துடன் கழுதையை வாகனமாக கொண்டவள். சிவரூபம் என்பதால் நெற்றிக்கண்ணும், நான்கு கரங்களும், புலித்தோல் ஆடையும் உடையவள்.
# பைரவி (இறைவி)

## சொர்ண பைரவி

சுவர்ண பைரவரின் அரவணைப்பில் பைரவின் மடியில் அமர்ந்திருக்கும் பைரவி சொர்ண பைரவி என்று அழைக்கப்பெறுகிறாள்.
# பைரவி (இறைவி)

## லிங்க பைரவி

சேலம், சாமிநாயக்கன்பட்டியில், "லிங்க பைரவி' சிலையை சற்குரு ஜக்கி வாசுதேவால் பிரதிஷ்டை செய்யப்பட்டுள்ளது.
# தடையறத் தாக்க

**தடையறத் தாக்க** என்பது 2012ல் வெளி வந்த தமிழ் திரைப்படமாகும். இதை மகிழ் திருமேனி இயக்கினார். அருண் விஜய், மம்தா மோகன்தாசு போன்றோர் நடித்துள்ளனர்.
# தடையறத் தாக்க

## கதை

செல்வா (அருண் விஜய்) வாடகைக்கு மகிழுந்து விடும் கடையை வைத்துள்ளார். அவரின் காதலி பிரியா (மம்தா மோகன்தாசு). பிரியாவின் வீட்டில் திருமணத்திற்கு அனுமதி பெறுகிறார் செல்வா. தன் தோழிக்கு உதவப்போய் சென்னையின் பெரிய தாதா மகாவை சந்திக்கிறார். மர்மமான முறையில் மகா இறந்துவிடுகிறார். மகாவை கொல்ல பயன்படுத்தப்பட்ட மட்டையின் ஒரு பகுதி செல்வா சென்ற மகிழுந்தில் இருந்ததால் அவரின் இறப்பிற்கு காரணம் செல்வா என மகாவின் தம்பி குமார் கருதுகிறார். அதனால் அவரை கொல்ல முயல்கிறார். அவரிடம் இருந்து தப்ப செல்வா முயல்கிறார். உண்மையான கொலையாளி யார் என்று கண்டுபிடிக்கிறார். குற்றவாளியை காத்து மகா\செல்வா குழுவை ஒழித்துகட்டுகிறார்.
# முண்டக உபநிடதம்

**முண்டக உபநிடதம்** அதர்வண வேதத்தை சார்ந்தது. முண்டம் என்பதற்கு தலை என்று பொருள்.எனவே இவ்வுபநிடதத்திற்கு முண்டக உபநிடதம் என்பார். அங்கிரசு என்ற முனிவர், சௌனகர் என்ற முனிவருக்கு அருளிய உபதேசமே முண்டக உபநிடதம். முண்டக உபநிடதத்தின் 65 மந்திரங்களுக்கு ஆதிசங்கரர், மத்வர் விளக்கம் அளித்துள்ளனர்.
# முண்டக உபநிடதம்

## பெயர்க் காரணம்

தலையில் நெருப்புச் சட்டியை சுமந்து கொண்டு செய்யப்படும் ஒருவித வேள்வியை முடித்த பின்பு இந்த உபநிடதத்தை படிக்க துவங்க வேண்டும் அல்லது தலை முடியை அகற்றிய பின்பு இந்த உபநிடதத்தை படிக்க துவங்க வேண்டும் என்பதால் இப்பெயர் வரக் காரணமாயிற்று.
# முண்டக உபநிடதம்

## மையக் கருத்து

சௌனக முனிவர், எந்த ஒன்றை அறிவதனால் அனைத்தையும் அறிந்ததற்குச் சமம் என்று கேட்டதற்கு, அதற்கு அங்கிரசு முனிவர் மெய்ப்பொருளை (பிரம்மம்) அறிவதால் மட்டுமே அனைத்தையும் அறிந்ததற்கு சமம் என்று சௌனக முனிவருக்கு அருளிச் செய்தார்.
# முண்டக உபநிடதம்

## உபநிடத அமைப்பு

இந்த உபநிடதத்தில் உள்ள 65 மந்திரங்களை மூன்று அத்தியாயங்களாகவும், ஒவ்வொரு அத்தியாமும் இரண்டு பகுதிகளாகவும் அமைந்துள்ளது. அத்தியாயத்தை “முண்டகம்” என்றும், பகுதிகளை ”கண்டம்” என்றும் அழைப்பர்.
# முண்டக உபநிடதம்

## உபநிடத சாரம்

எந்த ஒன்றின் அறிவை அடைந்தால் அனைத்தும் அறிந்தது ஆகும் என்று கேட்ட சீடனின் கேள்விக்கு குருவானவர் “பரா வித்யா” என்று அழைக்கப்படும் பிரம்ம ஞானம் எனும் ஆத்ம வித்யா, (பிரம்மக்ஞானம்) என்ற அறிவை அடைந்தவனே அனைத்தும் அறிகிறான். பிரம்மத்தை புரிந்து கொள்ளும் அறிவே **பராவித்யா** ஆகும். பிரம்மத்தை தவிர அறியப்படும் மற்ற அனைத்து அறிவுகளும் **அபரா வித்யா** ஆகும்.  
பானைகள் செய்ய களிமண் உபாதான காரணம் என்றால் அதை செய்யும் குயவன் நிமித்த காரணம் ஆகிறான். ஆனால் இறைவன் படைக்கப்பட்ட அனைத்து பிரபஞ்சத்திற்கும், சீவராசிகளுக்கும் நிமித்த காரணமாகவும், உபாதான காரணமாகவும் உள்ளார். எ.கா., சிலந்தி பூச்சியானது தான் உருவாக்கிய வலைக்கு தானே நிமித்த காரணமாகவும், உபாதான காரணமாகவும் உள்ளதோ, அதே போல் படைப்பிற்கு ஈஸ்வரனே ஒன்றே இந்த இரண்டு காரணங்களுக்கு ஒருவராகவே உள்ளார்.  
ஆகவே பிரம்மத்தை அறிந்தால் அனைத்தும் அறிந்ததற்கு சமம். மேலும் அபரா வித்யா நான்கு வேதங்களையும் அவற்றின் முடிவுப் பகுதியான உபநிடதங்களையும் விளக்குகிறது. கர்மங்களின் பலன்களும், அதனால் அடையப்படும் நிலையற்ற தன்மை விளக்கப்படுகிறது.  
அபராவித்யா மூலம் மாபெரும் சம்சாரக் கடலை கடக்க முடியாது. கர்ம யோகத்தை விட ‘உபாசனை’ மூலம் சுவர்க்கத்திற்கும் மேலான பிரம்மலோகத்தை அடையலாம். பொதுவாக சுவர்க்கம் மற்றும் பிரம்ம லோகத்தை அடைந்தாலும் அதன் பலன்கள் நிலையற்றது.  
வீடுபேறு அடைய கர்ம யோகம் நேரடியான வழி அல்ல என்பதை உணர்ந்து, மரபு வழியாக வந்த குருவிடம் பிரம்ம ஞானத்தை அறிந்து வீடுபேறு அடைய வேண்டும். பிரம்மத்திடமிருந்து பஞ்சபூதங்கள், பிராணன், மனம், சித்தம், அகங்காரம் தோண்றின. படைக்கப்பட்ட பிரபஞ்சத்திற்கும், சீவராசிகளுக்கு தலைவனாக விளங்கும் பிரம்மத்தை விராட் என்பர்.  
விராட் இந்த பிரபஞ்சத்தின் உடலாக உருவகம் செய்யப்படுகிறது. அனைத்திற்கும் ஆதாரமாக விளங்கும் பிரம்மனே ஒவ்வொருவருடைய ஆத்ம வடிவாக உள்ளது. மேலும் பார்க்கப்படுகிற அனைத்தும் வெறும் வெளித்தோற்றமே [மித்யா] என்ற அறிவை அடைபவன் வாழ்க்கை எனும் பெரும் துயரக்கடலிருந்து விடுதலை அடைகிறான். இந்த பிரம்மமே எல்லோராலும் அடையத்தக்க முடிவான இலக்கு.  
உபநிடதத்தின் துணையுடன் சீவாத்மா, பரமாத்மாவை அடைய வேண்டும். பிரம்ம ஞானத்தில் நிலை பெறத் தேவையற்ற பேச்சை நிறுத்த வேண்டும் என்று சாதனையாக கூறப்படுகிறது. பிரபஞ்சத்தின் ஒளி விளக்குகளாக உள்ள சூரியன், சந்திரன், விண்மீன்கள், தங்கள் ஒளியால் பிரம்மத்தை விளக்காது. ஆனால் இவைகள் பிரம்மத்தால் ஒளிர்கிறது.  
கயிறு பாம்பாக தெரிவது போல, தோண்றிய இந்த பிரபஞ்சம் மற்றும் சீவராசிகள் வெறும் தோற்றமேயன்றி உன்மையல்ல என்று இந்த பிரபஞசத்தை நீக்கி, பிரம்மம் மட்டும் இரண்டற்றதாக (அத்வைதம்) உள்ளது என்று அறிய வேண்டும். பிரம்மத்தை அடைய ஞானமே அடிப்படைக் காரணம். ஞானத்தின் சாதனைகளாக வாய்மை, தவம், குரு, சாத்திரத்தின் மீது நம்பிக்கை வைத்து கேட்டல், பிரம்மச்சர்யம் ஆகியவைகள் கூறப்படுகிறது. இந்த பிரம்மத்தை, அமைதியை அடைந்த மனதின் மூலம் மட்டுமே அறியமுடியும். வீடுபேறு அடைய விரும்புபவர்கள், ஞானியின் துணையுடன் தீரர்கள் துயரத்தை கடக்கிறார்கள்.  
இவ்வுலகிலே அனைத்து ஆசைகளை நீக்கியவனுக்கு மறுபிறப்பு ஏற்படுவதில்லை. இந்த ஆத்ம தத்துவத்தை, மனபலம் அற்றவர்களும், வைராக்கியமற்றவர்களும் அடைய முடியாது. வேதாந்த ஞானத்தை அடைந்தவர்கள், தியாகம், தூய்மை அடைந்தவர்கள், சீவன் முக்தர்களாக இருந்து கொண்டு பாவத்தையும் சோகத்தையும் கடந்து இறுதியான மரணத்தை அடைந்த பின்பு பிரம்ம வடிவாகவே இருந்து மீண்டும் பிறப்பதில்லை.
# முண்டக உபநிடதம்

## பண்பாட்டுத் தாக்கம்

எனும் முண்டக உபநிடத வாக்கியம் இந்திய அரசின் சின்னத்தில், குறிக்கோளுரையாக அமைந்துள்ளது.]]  
**சத்யமேவ ஜயதே** (தமிழில்: **வாய்மையே வெல்லும்**) என்ற சமஸ்கிருத வாக்கியம் இந்தியாவின் தேசிய குறிக்கோளுரை ஆகும். இந்திய தேசிய சின்னத்தில் இந்த வாக்கியம் பொறிக்கப் பட்டுள்ளது.  
இது முண்டக உபநிடதத்தின் புகழ் பெற்ற மந்திரங்களில் ஒன்றாகும்.
# வாள் (மரவேலைக் கருவி)

**வாள்** (ஆங்கிலம்: Saw) என்பது கடினமான கத்தி, கம்பி அல்லது சங்கிலியைக் கொண்ட ஒரு கருவியாகும். இதனை இரம்பம் எனவும் அழைக்கலாம். இது பொருளை வெட்ட பயன்படுகிறது, பெரும்பாலும் வெட்டப்படும் பொருள் மரம் என்றாலும் சில நேரங்களில் உலோகம் அல்லது கல் போன்றவைகளையும் இதைக் கொண்டு வெட்டலாம். வெட்டு என்பது பற்களின் விளிம்பை பொருளுக்கு எதிராக வைப்பதன் மூலமும், அதை வலுக்கட்டாயமாக முன்னோக்கி நகர்த்துவதன் மூலமும், குறைந்த வலிமையுடன் பின்னால் அல்லது தொடர்ச்சியாக முன்னோக்கி நகர்த்துவதன் மூலமும் செய்யப்படுகிறது. இந்தப் பணி கையால் பயன்படுத்தப்படலாம் அல்லது நீராவி, நீர், மின்சாரம் அல்லது பிற சக்தி மூலங்களால் இயக்கப்படலாம். ஒரு சிராய்ப்பு வாளில் உலோகம் அல்லது பீங்கான் மூலம் வெட்ட வடிவமைக்கப்பட்ட ஒரு இயங்கும் வட்ட பிளேடு உள்ளது.
# வாள் (மரவேலைக் கருவி)

## வரலாறு

வாள் முதலில் பிளின்ட், தீக்கல்,, கடல் சிப்பி மற்றும் சுறா பற்கள் போன்றவற்றிலிருந்து செறிவூட்டப்பட்ட பொருட்களாக இருந்தன.
பண்டைய எகிப்தில், தாமிரத்தால் செய்யப்பட்ட திறந்த (கட்டமைக்கப்படாத) வாள்கள் கிமு 3,100–2,686 சிர்காவின் வம்ச ஆரம்ப காலத்திலேயே ஆவணப்படுத்தப்பட்டுள்ளன. கிமு 31 ஆம் நூற்றாண்டில் திஜெரின் ஆட்சிக்காலத்தில் கல்லறை எண் 3471 இல் பல செப்புக் கற்கள் அறுக்கப்பட்ட நிலையில் காணப்பட்டன. மனிதர்கள் உட்பட பலவகையான பொருட்களை வெட்டுவதற்கு வாள்களை பயன்படுத்தி வந்துள்ளனர் (அறுப்பதன் மூலம் மரணத்தைப் பார்க்கவும் எற நம்பிக்கையில்). எகிப்திய வரலாறு முழுவதும் பல சூழல்களில் வாள்களின் மாதிரிகள் கண்டுபிடிக்கப்பட்டுள்ளன. குறிப்பாக கல்லறைகளில் காணப்படும் சுவர் விளக்கப்படங்களில் இதன் அளவுகள் மற்றும் வெவ்வேறு வகைகளின் பயன்பாடு ஆகியவற்றைக் காட்டுகின்றன. இவை முதலில் வெண்கலம் பின்னர் இரும்பு ஆகியவற்றால் செய்யப்பட்டன. இரும்பு யுகத்தில், மெல்லிய கத்திகள் மூலம் ருவாக்கப்பட்டன. கி.பி மூன்றாம் நூற்றாண்டில் இருந்து வந்த ரோமானிய ஹைராபோலிஸ் மர அரவை ஆலை முதன்முதலில் அறியப்பட்ட மர அரவை ஆலை ஆகும்.  
இரும்பு எவ்வாறு பயன்படுத்துவது என்பதை மனிதகுலம் கற்றுக்கொண்டவுடன், அது எல்லா வகையான கத்தி கத்திகளுக்கும் விருப்பமான பொருளாக மாறியது. 17 ஆம் நூற்றாண்டின் இறுதியில் ஐரோப்பிய உற்பத்தி ஜெர்மனியை மையமாகக் கொண்டது, (லண்டனில் உள்ள பெர்கிஸ் லேண்ட்) மற்றும் இங்கிலாந்தின் மிட்லாண்ட்ஸ் போன்ற இடங்கள். பெரும்பாலான கத்திகள் எஃகு மூலம் செய்யப்பட்டன  
ஆரம்பகால ஐரோப்பிய வாள் சூடான இரும்பு அல்லது எஃகு தகட்டில் இருந்து தயாரிக்கப்பட்டன. 19 ஆம் நூற்றாண்டின் ஆரம்பத்தில் நீராவி இயந்திரங்களால் வடிவமைக்கப்பட்டது. தொழில்துறை படிப்படியாக அனைத்து செயல்முறைகளையும் இயந்திரமயமாக்கியது. இன்று பெரும்பாலான வாள் முழுக்க முழுக்க மனித தலையீடு இல்லாமல் இயக்கப்படுகின்றன.  
சீன புராணத்தின் படி, வாள் "லு பான்" என்பவரால் கண்டுபிடிக்கப்பட்டது. ஆவிட் விவரித்தபடி, கிரேக்க புராணங்களில், டெடாலசின் மருமகனான தலோஸ், வாளைக் கண்டுபிடித்தார். தொல்பொருள் ஆய்வுகளின்படி, வாள்கள் வரலாற்றுக்கு முந்தையவை. மேலும் பெரும்பாலும் கற்காலத்தில் கற்கள் அல்லது எலும்புகளிலிருந்து உருவாக்கியுள்ளனர். கோடரி, வாசி, உளி மற்றும் வாள் போன்ற அடையாளங்கள் 4,000 ஆண்டுகளுக்கு முன்னர் இருந்ததற்கான அடையாளங்கள் தெளிவாக நிறுவப்பட்டுள்ள.
# வாள் (மரவேலைக் கருவி)

## வாள் வகைகள்

மரவேலைக்கலையில் வாள் அல்லது இரம்பம் என்பது மரத்தை அறுக்கப் பயன்படும் ஒரு கருவி ஆகும். பெரும்பாலும் இரும்பால் கூரிய பற்களைக் கொண்ட ஒரு நீண்ட பகுதியும் கைப்பிடியும் இருக்கும். இவற்றுள் பல வகை உண்டு. இத்தகைய வாள்கள் நெடுங்காலமாக பல பண்பாடுகளில் பயன்படுத்தப்பட்டு வந்துள்ளன.  
வில் வாள்  
கவராயவாள்  
குறுக்குவெட்டுவாள்  
அரிவுக்குதிரை  
குழி வாள்  
கீறல் வாள்  
கழுந்து வாள்
# வாள் (மரவேலைக் கருவி)

## வாள்களில் பயன்டுத்தப்படும் பொருள்கள்

வாள்கள் தயாரிக்க பித்தளை, இரும்பு, துத்தநாகம், செப்பு, எஃகு, வைரம், தங்குதன் கார்பைடு போன்ற பல பொருட்கள் பயன்படுத்தப்படுகின்றன.
# சீவுளி

மரவேலையில் **சீவுளி** அல்லது **இழைப்புளி** என்பது மரத்தை மட்டமாக்கவும் சீராக்கவும் ஒல்லியாக்கவும் பயன்படும் ஓர் உளி பொருத்திய கருவி ஆகும். இதனை மரத்தின் மேல் வைத்து இழைக்க அதில் குறிப்பிட்ட கோணத்தில் பொருத்தப்பட்டு இருக்கும் வள்ளேடு (angular blade) அல்லது கோண உளி மரத்தின் மேற்பரப்பை இழைக்கும். எவ்வளவு தடிப்பாக இழைக்க வேண்டும் என்பதை வள்ளேட்டின் கோணநிலையை மாற்றிப் பெற்றுக் கொள்ளலாம்.
# வீரமாங்குடி

வீரமாங்குடி (Veeramankudi) என்பது இந்திய மாநிலம் தமிழ்நாட்டின் தஞ்சாவூர் மாவட்டம், பாபநாசம் வட்டம், பாபநாசம் ஊராட்சி ஒன்றியத்தில் இருக்கும் ஒரு கிராமம் ஆகும்.
# வீரமாங்குடி

## ஊரின் பழங்கதை

<ul type="circle">
<li>வீரமாங்குடி கிராமத்திலே இந்து சமயத்தின் உட்பிரிவுகளான சைவம், வைணவம், சாக்தம் உள்ளிட்ட அறுவகைத் தெய்வங்களுக்கும் தனித்தனியே ஆலயங்கள் உண்டு. அதற்குரிய விழாக்களும் ஒரு காலத்தில் தவறாமல் நடந்து வந்தது. செல்லியம்மன் ஆலயத் தேரோட்டம் வெகுசிறப்பாக நடைபெற்று வந்தன.</li>
<li>தேரோடும் வீதியெங்கும் மக்கள் திரண்டு சாமி கும்பிட்டு வந்தார்கள். "ஊருணி பொங்கல்' என்றும் "ஒப்பில்லாப் படையல்' என்றும் செல்லியம்மனுக்குப் படைத்தனர். இன்று தேரும் இல்லை, திருவிழாவும் இல்லை என்றாகிவிட்டது.</li>
<li>காவல் தெய்வம் கருப்பண்ண சாமிக்கும் பொங்கலிட்டு ஆடி மாதத்திலே அற்புத திருவிழா நடத்தினர். அதுவும் இப்போது நின்று போய் இப்போதோ எப்போதோ என்று ஆகிவிட்டது.</li>
<li>இவ்வூரிலுள்ள திரௌபதி அம்மன் திருக்கோயில் தீமிதி திருவிழா, சுற்றுவட்டார கிராமங்களில் வெகு பிரசித்தம். திருவிழா ஆரம்பிப்பதற்கு மூன்று மாதங்களுக்கு முன்பே கோயில் பூசாரியார் தன் குழுவினருடன் மகாபாரதக் கதையை பாட ஆரம்பித்துவிடுவாராம்.</li>
<li>பம்பை, உடுக்கை முழங்க அவர் கதை சொல்லும் பாணி அலாதியாக இருக்குமாம். ""கதை துவங்குவதற்கு அரை மணி நேரம் முன்பே பம்பை ஒலிக்கத் துவங்கிவிடும்; அதன் கம்பீரமான ஒலி கிராமம் முழுவதும் கேட்கும்.</li>
<li>கிராமத்தினர் இரவு உணவை முடித்துக் கொண்டு கதை கேட்கச் சென்றுவிடுவர். திருவிழா நெருங்க இருக்கும் நாட்களில் மதிய நேரத்திலும் மகாபாரதக் கதை நடைபெறும். இதை உறுமக் (மதியம்) கதை என்று கூறுவோம். இந்த மதியக் கதை கேட்க மாணவர்கள் பள்ளிக்கு மட்டம் போட்டுவிட்டு சென்று விடுவோம். பாடத்தை விட பாரதம் அவ்வளவு இனிமையாக இருக்கும்.</li>
<li>இந்த நிகழ்வுகள் அனைத்தும் கீழவீதியை மையமாக கொண்டு இருக்கும். தெற்கு வீதியில் மார்கழி மாத வைகுண்ட ஏகாதசியை முன்னிட்டு மூன்று நாட்கள் "பக்த ருக்மாங்கதா' நாடகம் நடக்கும். மெலட்டூர், சாலியமங்கலம் பாகவதமேளா நாட்டிய பாணியில் நடந்த இந்த நாடகத்தைக் காண ஏராளமான கூட்டம் வரும்.</li>
<li>75 ஆண்டுகள் தொடர்ந்து இந்த நாடகம் நடந்தது. ருக்மாங்கதனாக நடித்த கருப்பையா மூப்பனாரும் மோகினியாக நடித்த துரையப்ப மூப்பனாரும் மறைந்து போக இந்த நாடகமும் நின்று போனது'' என்று இன்றும் இங்குள்ள பெரியவர்கள் அன்றைய வசந்த காலத்தை அசை போடுகின்றனர்.</li>
<li>"மேல வீதியிலே ஐந்து நாட்களுக்கு ராம நாடகமும் லவாகுசா நாடகமும் நடந்து அமர்க்களப்படும். வடக்கு வீதியிலே சித்திரை மாதத்திலே சிறு தொண்டர் நாடகம், மூன்று நாட்களுக்கு நடக்கும். இதற்குப் போட்டியாக கீழ வீதியிலே அரிச்சந்திரா நாடகம் நடக்கும்.</li>
<li>எல்லாவற்றிலும் போட்டி இருக்குமே தவிர பொறாமை இருக்காது. ஒருவர் செய்ததைவிட மற்றொருவர் சிறப்பாக செய்ய வேண்டும் என்ற எண்ணத்துடன் செயல்படுவர்'' என்று முதியோர்கள் மூச்செறிகின்றனர்.</li>
<li>தீமிதியும், திருவிழாவுமாகத் திகழ்ந்த திரௌபதி அம்மன் ஆலயம், கிராமவாசிகளால் புதுப்பிக்கப்பட்டு நல்ல நிலைமையில் உள்ளது. </li>
</ul>
# வீரமாங்குடி

## கோவில்கள்

### வஜ்ரகண்டேஸ்வரர் ஆலயம் - வடக்கு தெரு

**தலவரலாறு**
- சாதாரண மனிதனால் மட்டுமே அழிவு உண்டாகும்படியான வரம் பெற்றிருந்த வஜ்ரன் என்ற அசுரன், தேவர்களைத் துன்புறுத்தினான். தேவர்கள் அவனுடன் சண்டையிட்டும் வெற்றி பெற முடியவில்லை. அவனிடமிருந்து தங்களைக் காக்கும்படி தேவர்கள், சிவனிடம் முறையிட்டனர்.
- அவர்களது வேண்டுதலை ஏற்ற சிவன், சிவனடியார் ஒருவரை அசுரனிடம் அனுப்பினார். அவர் அசுரனுடன் போர் வீரன் போல சண்டையிட்டு அழித்தார். இறக்கும் நேரத்தில் தன் தவறை உணர்ந்த அசுரன், சிவனிடம் மன்னிப்பு வேண்டினான். அவனுக்கு அருள்புரிந்த சிவன், அவனது வேண்டுதலுக்காக இங்கேயே எழுந்தருளினார்.
- அசுரனின் பெயரால் "வஜ்ரகண்டேஸ்வரர்' என்றும் பெயர் பெற்றார். வீரனாக வந்த அடியாரால் அசுரன் அழிந்ததால் தலத்திற்கு "வீரமாங்குடி' என்ற பெயர் ஏற்பட்டது.
**தலச் சிறப்பு**
- இங்குள்ள நவக்கிரக சன்னதியில் எண்கோண வடிவ பீடத்தின் மீது, அனைத்து கிரகங்களும் தங்களின் வாகனத்தில், மனைவியுடன் தம்பதியராக அமர்ந்துள்ளது சிறப்பு.
- ஜாதகத்தில் கிரக தோஷம் உள்ளவர்கள், தோஷ நிவர்த்திக்காக இந்த சன்னதியில் வேண்டிக்கொள்கிறார்கள்.
**விசேஷங்கள்**
- 500 வருடங்களுக்கு முன் பழமையானது
- தல விருச்சம் :வில்வம்
- சிவராத்திரியில் விசேஷ பூஜை நடைபெறும்
- ஐப்பசியில் அன்னாபிஷேகம் நடைபெறும்
**மேலும் தகவல்களுக்கு.**
- http://koyil.siththan.com/archives/category/ஆலயங்கள்/பரிகார-தலங்கள்/page/18
- http://www.justknow.in/city_temples_detail.php?TEMPLE_id=68&scsscc=Thanjavur
- http://www.dinakaran.com/Aanmeegam_Detail.asp?Nid=1809&Cat=3
# வீரமாங்குடி

## கோவில்கள்

### கருப்பையா சாமி - குதிரை கோயில் தெரு

- கருப்பசாமி ஒரு கிராம காவல் தெய்வம்.
- கருப்பசாமி சங்கிலி கறுப்பன் என்றும் அழைப்பதுண்டு.
- கருப்பசாமி வழிபாடு தமிழ்நாட்டு கிராமங்களில் பரவலாக இருக்கின்றது.
- கருப்பசாமி வழிபாட்டை சிறுதெய்வ வழிபாடு என்று சமய ஆய்வாளர் குறிப்பிடுவதுண்டு.
- தமிழ்நாட்டு காவல் தெய்வங்களிலேயே மிகவும் பிரசித்தி பெற்ற முக்கிய தெய்வமாக கருப்புசாமி அருள்பாலித்து வருகிறார்.
- கருப்புசாமி இல்லாத கிராம கோவில்களே இல்லை என கூறும் அளவிற்கு இந்த கடவுள் தமிழரின் வாழ்வில் ஒன்றியுள்ளார்.
- குலதெய்வம் பொதுவாக மூலம் ஒரு இடம் என்றால் அதை வரவழைத்து ஆலயம் எழுப்புவது அக்கால நடைமுறையில் ஒன்று. ஏனென்றால் குலதெய்வ கோயில் பல மயில்களுக்கு அப்பால் இருக்கும் போக்குவரத்து வசதி இல்லாத கால கட்டத்தில் செல்வது சிரமம். இன்னொன்று குலதெய்வம் தங்கள் அருகிலே இருந்து அருள்பாலிக்க எண்ணி அந்த அந்த ஊர்களில் வரவழைத்து ஆலயம் அமைப்பர்
- இங்குள்ள கருப்பசாமி மூலம் ஒட்டகுத்தூர் அரியலூர் அருகில் உள்ளது, அங்கிருந்து வரவழைத்து இங்கு ஆலயம் எழுப்பி உள்ளனர்.
- இவரின் வாகனம் குதிரை என்பதால், இந்த ஆலயம் அமைந்துள்ள தெரு குதிரை கோயில் தெரு என அழைக்கப்படுகிறது.
- இவரின் தோற்றம் பெரிய மீசை, கையில் பெரிய அருவாள் கொண்டு, கண்களை முழித்தும் இருக்கும்.
- இவர் இரவு நேரங்களில் ஊரை காவல் காக்க வெள்ளை குதிரை வளம் வருவார் என்கிற ஐதீகம் உள்ளது.
# வீரமாங்குடி

## கோவில்கள்

### பாலகணபதி பாலமுருகன் கோவில் - மந்தைவெளி

- வீரமாங்குடி மந்தைவெளியில் அமைந்துள்ளது பாலா கணபதி பாலா முருகன் கோயில்
- இங்கு நடைபெறும் சோமவாரம் நிகழ்ச்சி பிரபலமான ஒன்று, ஒரு மாத காலம் நடக்கும் சோமவாரம் விழாவில் ஒவ்வொரு வீட்டை சேர்ந்த குடும்பத்தாரும் நாள் ஒன்றுக்கு படையல் வைத்து பக்கதர்கள் அனைவருக்கும் சுண்டல் வழங்குது சிறப்பான ஒன்று.
- இறுதி நாளில் மந்தை வெளியில் அமைக்க பட்ட சுடலை மரத்தை தீயிட்டு கொளுத்தி கொண்டாடுவர்.
- மார்கழி மாதத்தில் இந்த கோயிலில் அமைக்கபடும் ரேடியோ செட் பக்தி பாடல்கள் மந்தை வெளி முழுதம் சத்தம் எழுப்பி உற்சாகம் பரப்பும் ஊர் மக்களுக்கு.
# வீரமாங்குடி

## கோவில்கள்

### திரௌபதி அம்மன் ஆலயம் - மந்தைவெளி

- இவ்வூரிலுள்ள திரௌபதி அம்மன் திருக்கோயில் தீமிதி திருவிழா, சுற்றுவட்டார கிராமங்களில் வெகு பிரசித்தம்.
- திருவிழா ஆரம்பிப்பதற்கு மூன்று மாதங்களுக்கு முன்பே கோயில் பூசாரியார் தன் குழுவினருடன் மகாபாரதக் கதையை பாட ஆரம்பித்துவிடுவாராம்.
- பம்பை, உடுக்கை முழங்க அவர் கதை சொல்லும் பாணி அலாதியாக இருக்குமாம். ""கதை துவங்குவதற்கு அரை மணி நேரம் முன்பே பம்பை ஒலிக்கத் துவங்கிவிடும்; அதன் கம்பீரமான ஒலி கிராமம் முழுவதும் கேட்கும்.
- கிராமத்தினர் இரவு உணவை முடித்துக் கொண்டு கதை கேட்கச் சென்றுவிடுவர். திருவிழா நெருங்க இருக்கும் நாட்களில் மதிய நேரத்திலும் மகாபாரதக் கதை நடைபெறும். இதை உறுமக் (மதியம்) கதை என்று கூறுவோம்.
- ஏழு நாட்கள் நடைபெறும் தேர் திருவிழாவும் வாணவேடிக்கையும் காண கண்கோடி வேண்டும்.
# வீரமாங்குடி

## கோவில்கள்

### செல்லியம்மன் ஆலயம் - அய்யனார் தெறிச்சி

- செல்லியம்மன் ஆலயம் வீரமாங்குடியில், அய்யனார் தெரிச்சியில் அமைந்துள்ளது சமீபத்தில் புதிபிக்கப்பட்டு கும்பாபிசேகம் நடந்து இப்போது பரந்த நிலப்பரப்புடன் விசாலமாக காட்சி அளிக்கிறது.
- கிராமத்தின் எல்லையில் காக்கும் தெய்வமாக இருக்கிறாள் ஒரு அம்மன். அவளை எல்லையம்மன் என அழைக்கிறார்கள்.
- அந்த எல்லை அம்மன் செல்லியம்மன் பெயரில் இங்கு அமர்ந்து அருள் புரிகிறாள்.
- ஒருகாலத்தில் செல்லியம்மன் ஆலயத் தேரோட்டம் வெகுசிறப்பாக நடைபெற்று வந்தன.
- தேரோடும் வீதியெங்கும் மக்கள் திரண்டு சாமி கும்பிட்டு வந்தார்கள். "ஊருணி பொங்கல்' என்றும் "ஒப்பில்லாப் படையல்' என்றும் செல்லியம்மனுக்குப் படைத்தனர். இன்று தேரும் இல்லை, திருவிழாவும் இல்லை என்றாகிவிட்டது.
- தன்னைத் தேடிவந்து தரிசிப்பவர்களுக்கு நன்மையே செய்கிறாள் செல்லியம்மன்.
- ராகுகாலத்தில் தீபமேற்றுவது, வெள்ளிக்கிழமை அர்ச்சனை செய்வது, எல்லாம் தொடர்ந்து நடக்கின்றன.
- பக்தர்கள் வேண்டுதல் எதுவாக இருந்தாலும் அதை அப்படியே நிறைவேற்றித் தருவதில் அன்னைக்கு நிகர் அன்னையே.
# வீரமாங்குடி

## கோவில்கள்

### இதர கோவில்கள்

- பேச்சியம்மன் ஆலயம் - கொள்ளிடக்கரை
- ஆலமர பிள்ளையார் - கொள்ளிடக்கரை
- கருப்பையா சாமி - குதிரை கோயில் தெரு
- பிள்ளையார் கோயில் - தெற்கு தெரு, நடுத்தெரு, புதுதெரு
- காளி கோயில் - அய்யனார் தெறிச்சி
- ஐய்யனார் கோயில் - அய்யனார் தெறிச்சி
- அன்ன மடம் - வடக்கு தெரு
- ஓம்சக்தி ஆலயம் - தெற்கு தெரு
- வடலூர் அடிகளார் ஆலயம் - குதிரை கோயில் தெரு
- பேச்சியம்மன் ஆலயம் - கொள்ளிட கரை
- இயேசு கிறிஸ்து ஆலயம் - இந்திரா நகர்
- முருகன் கோயில் - தேவன்குடி
- சிவபெருமான் ஆலயம் - தேவன்குடி
- மகா மாரியம்மன் ஆலயம் - மணலூர்
# வீரமாங்குடி

## மண்ணின் மைந்தர்கள்

- ஒரு ஊர் வளமையுடனும், புகழுடனும் இருக்க மண்ணை சார்ந்த மனிதர்களும் ஒரு காரணம்.
- பொதுவாக படிப்பு, தொழில், வேலைவாய்ப்பு, பொருளாதாரம் தேடி மண்ணை விட்டு மனிதன் இடம்பெயருவது வாடிக்கை.
- கிராமங்களின் முக்கிய தொழிலாய் கருதப்படுவதும், மக்களின் உயிர் மூச்சாய் இருக்கும் உணவை, உற்பத்தி செய்வதுமான விவசாய தொழில் இன்று போதுமான ஆட்கள் இன்றியும், நீர் பாசன வசதி குன்றியும், நலிவடைந்து வரும் நிலையில், மாற்று காரணி தேடி மண்ணை விட்டு இடம்பெயர்வோர் இன்று அதிகம்.
- அத்தகைய எந்த மாற்றம் வந்தாலும் மண்ணை மக்களையும் பிரியா மண்ணின் மைந்தர்கள் இன்னும் கிராமங்களில் இருக்கிறார்கள்.
- இவர்களின் பிறப்பு, வளர்ப்பு மட்டும் இன்றி இறப்பும் பிறந்த மண்ணிலே வேண்டும் என்ற கொள்கைகளோடு வாழ்வார்கள்.
- சொந்த பிள்ளை வீடேயானாலும் நகர்புறத்தில் இவர்களால் ஓரிரு நாட்களுக்கு மேல் தங்குவது கடினம்.
- விஞ்ஞான வளர்ச்சியாலும், அறிவியல் முன்னேற்றத்தினாலும் தொழில் துறையில், நகர்ப்புறங்களின் வளர்ச்சி விஸ்வரூபம் எடுத்தாலும். கிராமங்களின் நிலை தாழ்ந்து போகாமல் இருக்க முதுகெலும்பாய் இருக்கும் காரணிகள் இவர்கள்.
- இவர்கள்தான் நம் மண்ணின் மைந்தர்கள். அத்தகைய நம் வீரமாங்குடி மண்ணின் மைந்தர்களை வெளிச்சம் போட்டு காட்டும் கட்டுரைதான் வீரமாங்குடி மண்ணின் மைந்தர்கள்.
# லிங்க புராணம்

**லிங்க புராணம்** என்பது வியாசர் எழுதிய பதினெண் புராணங்களில் பதினொன்றாவது புராணமாகும். இப்புராணம் லிங்க வழிபாட்டின் மேன்மையை எடுத்துரைக்கிறது. இது பத்தாயிரம் (10,000) ஸ்லோகங்களை உள்ளடக்கியதாகும். பஞ்ச பூதங்களின் தோற்றம், இந்து காலக் கணக்கீடு, பிரபஞ்சத்தின் தோற்றம் என பலவற்றை இந்நூல் எடுத்துச்சொல்கிறது.
# நாரத புராணம்

முனிவரான நாரதரின் பெயரால் எழுதப்பட்டது ஆகும்.]]  
**நாரத புராணம்** (*Naradiya Purana*; தேவநாகரி:नारदीय पुराण, நரத புராணா) என்பது பதினெண் புராணங்களில் ஆறாவது புராணமாகும். நாரதரைப் பற்றி கூறும் இப்புராணம் இருபத்தி ஐந்தாயிரம் (25,000) சுலோகங்களைக் கொண்டது.  
நாரத முனிவர் சனத்குமாரர்களுக்கு கூறிய நாரத புராணத்தினை மீண்டும் சூதர் என்பவருக்கும், முனிவர்களுக்கும் கூறினார். இதில் நாரத முனிவரின் பிறப்பு, அவருக்கு கிடைத்த தட்சனின் சாபம், பிரம்மனின் சாபம், மனிதனாக நாதரர் பிறந்தமை, சனிபகவான் பார்வை நாரதர் மேல் பட்டது, இராமாயணம், நாரதர் தமயந்தி திருமணம் போன்றவைகள் அடங்கியுள்ளன.
19-ம் நூற்றாண்டைச் சேர்ந்த ஒரு நாரத புராண நூலின் அட்டைப் பக்கம்]]  
நாரத புராணத்தின் ஓர் உறுப்பான குருபாவனபுர மகாத்மியத்தில் குருவாயூர் குருவாயூரப்பன் திருத்தல வரலாறு கூறப்பட்டுள்ளது.
# நாரத புராணம்

## இதனையும் காண்க

- ருக்மாங்கதன்